Wenn Sie frögend wieso  Ich sit siebe Jahr scho  Nu no dä Plausch a Winterferie ha  Ja dänn säg ich 'ne glii  Ich fahr schaurig gärn Ski  Obwohl ich's ehrlich gseit ja gar nöd cha    Dänn ich standä am Hang  Ja dänn gaht's gar niä lang  Bis ich dr Schnee dänn mitm im Fudäli wärm  Aber das  isch mir schnurz  Dänn scho churz nach äm Sturz  Griift mir min Ski-Schuel-Lehrer unter d'Ärm  Und chumm berüert er mich  Scho juchz ich innerlich:    Das isch dä Gigi vo Arosa  Kei Frau im Ort wo ehrewort nöd uf ihn stah tät  Gigi vo Arosa  Fascht jedere Frau und isch si au scho lang verhüratät  Zeigt är am Hang eus lässig wiä ma stämmt  So isch ei jedi glii total enthämmt    (parlando:)  Jedi säg ich ihnä, jedi wetts  Ja, was söll  ich sägä  Alli hettets no so gern, wänn er...  D Frau Doktor Octopuss zum Bispil...  Sie, die chunnt scho drizäh Jahr daue  Obwohl si d Höchi eigentli überhaupt nöd vertreit.  Ja, si isch ja au scho dreiesächzgi, hähä  Oder s Verni Widercher,  die bsuecht jetzt wäg ihm scho zum foiftämal d afängerklass am idiotähügel  und debi hät sie früehner, no als ledig, weltgöprännä gfahrä  hä, ähä, jetzt chönnt si sich dänke, wi mir alli muff gsi sind...    ...wo  ame tag ohalätz,  sones wiib sones fetts,  ihn angaschiert hät grad für tuusig stei  ganz privat nur für sich,  ihre maa seg drumm riich,  die möchten jetzt vernasche ganz ellei.  Da verstahnich kei Gspass  und mit mir di ganz Klass  hät gseit mir fahred ab ja mir hauets hei  aber dänn, dänked si, hähä  bricht das wiib sich dä Ski  und mit em Ski grad au no s linggi Bei, hahaa  Und Alles schreit hurra,  dänn wär isch wider da:    Das isch dä Gigi vo Arosa  Er bricht im März pro Stund es Herz, au mis isch brochä  Gigi vo Arosa  Ich chumm s nächscht Jahr im Februar wider ume für drü Wüchä  und sägä hüt scho mit verchlärtem Blick:  Uf widergüx du Tarzan vom Chambig    (parlando:)  Gigi, Schaatz, (Das isch dä Gigi vo Arosa)  Gigi, gäll, dänksch ä chli a mich dä Summer dur  Ich dänkä au a dich  Gigi, bi jedem Muskelkater chunnsch mer du in Sinn (Gigi vo Arosa)  Ou, Gigi vo Arosa  Gigi